CELEX: 32011D0251
Language: fi
Date: 2011-04-18 00:00:00
Title: 2011/251/EU: Komission täytäntöönpanopäätös, annettu 18 päivänä huhtikuuta 2011 , taajuusalueiden 900 MHz ja 1800 MHz käytön yhdenmukaistamisesta yleiseurooppalaisten sähköisten viestintäpalvelujen tarjontaan yhteisössä pystyviä maanpäällisiä järjestelmiä varten tehdyn päätöksen 2009/766/EY muuttamisesta (tiedoksiannettu numerolla K(2011) 2633)  ETA:n kannalta merkityksellinen teksti

27.4.2011   
            
            
               FI
            
            
               Euroopan unionin virallinen lehti
            
            
               L 106/9
            
         KOMISSION TÄYTÄNTÖÖNPANOPÄÄTÖS,
   annettu 18 päivänä huhtikuuta 2011,
   taajuusalueiden 900 MHz ja 1 800 MHz käytön yhdenmukaistamisesta yleiseurooppalaisten sähköisten viestintäpalvelujen tarjontaan yhteisössä pystyviä maanpäällisiä järjestelmiä varten tehdyn päätöksen 2009/766/EY muuttamisesta
   (tiedoksiannettu numerolla K(2011) 2633)
   (ETA:n kannalta merkityksellinen teksti)
   (2011/251/EU)
   
      EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan yhteisön radiotaajuuspolitiikan sääntelyjärjestelmästä 7 päivänä maaliskuuta 2002 tehdyn Euroopan parlamentin ja neuvoston päätöksen N:o 676/2002/EY (radiotaajuuspäätös) (1) ja erityisesti sen 4 artiklan 3 kohdan,
   sekä katsoo seuraavaa:
   
               (1)
            
            
               Komission päätöksen 2009/766/EY (2) tavoitteena on yhdenmukaistaa taajuuksien saatavuutta ja tehokasta käyttöä koskevat tekniset edellytykset taajuusalueella 900 MHz noudattaen 25 päivänä kesäkuuta 1987 annettua neuvoston direktiiviä 87/372/ETY taajuusalueista, jotka varataan yleiseurooppalaisen yleisen solukkojärjestelmäisen digitaalisen maanpäällisen matkaviestinliikenteen yhteen sovitettuun käyttöönottoon yhteisössä (3), sekä taajuusalueella 1 800 MHz sähköisten viestintäpalvelujen tarjontaan pystyviä maanpäällisiä järjestelmiä varten.
            
         
               (2)
            
            
               Jäsenvaltiot ovat tarkastelleet taajuusalueiden 900 MHz ja 1 800 MHz tehokasta käyttöä muiden teknologioiden käytön sallimiseksi siten, että varmistetaan asianmukaisin keinoin tekninen yhteensopivuus direktiivissä 87/372/ETY määritellyn GSM-järjestelmän ja UMTS-järjestelmän kanssa.
            
         
               (3)
            
            
               Komissio antoi päätöksen N:o 676/2002/EY 4 artiklan 2 kohdan nojalla 15 päivänä kesäkuuta 2009 Euroopan posti- ja telehallintojen konferenssille, jäljempänä ’CEPT’, toimeksiannon määritellä tekniset edellytykset LTE-teknologian ja mahdollisten muiden teknologioiden käytölle taajuusalueilla 900 MHz ja 1 800 MHz.
            
         
               (4)
            
            
               CEPT antoi toimeksiannon pohjalta CEPT-raportit 40 ja 41. Niiden päätelmänä oli, että LTE-järjestelmä (Long Term Evolution) ja WiMAX-järjestelmä (Worldwide Interoperability for Microwave Access) voidaan ottaa käyttöön taajuusalueilla 900 MHz ja 1 800 MHz, jos eri järjestelmien kanavat erotetaan riittävästi toisistaan.
            
         
               (5)
            
            
               Raporteissa 41 ja 42 annetaan tietoja ja suosituksia häiriöiden lieventämisestä UMTS:n, LTE:n, WiMAXin ja ilmailuviestintäjärjestelmien rinnakkaistoiminnassa 960 MHz:ä suuremmilla taajuuksilla.
            
         
               (6)
            
            
               CEPT:lle toimeksiannetun työn tuloksia olisi sovellettava unionissa, ja jäsenvaltiot olisi velvoitettava soveltamaan niitä mahdollisimman pian, koska markkinoilla on kasvavaa kysyntää LTE:n ja WiMAXin käyttöönotolle kyseisillä taajuusalueilla. Jäsenvaltioiden olisi myös varmistettava, että UMTS-, LTE- ja WiMAX-järjestelmä tarjoavat riittävän suojan naapuritaajuuksien järjestelmille.
            
         
               (7)
            
            
               Euroopan telealan standardointilaitos (ETSI) laatii parhaillaan yhdenmukaistettuja standardeja EN 301908–21 ja EN 301908–22, joiden noudattaminen muodostaa olettaman radio- ja telepäätelaitteista ja niiden vaatimustenmukaisuuden vastavuoroisesta tunnustamisesta 9 päivänä maaliskuuta 1999 annetun Euroopan parlamentin ja neuvoston direktiivin 1999/5/EY (4) 3 artiklan 2 kohdan vaatimusten täyttymisestä.
            
         
               (8)
            
            
               Päätöksen 2009/766/EY liitettä olisi sen vuoksi muutettava.
            
         
               (9)
            
            
               Tässä päätöksessä säädetyt toimenpiteet ovat radiotaajuuskomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2009/766/EY liite tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 18 päivänä huhtikuuta 2011.
      
         
            Komission puolesta
         
         Neelie KROES
         
            Varapuheenjohtaja
         
      
   
   
      (1)  EYVL L 108, 24.4.2002, s. 1.
   
      (2)  EUVL L 274, 20.10.2009, s. 32.
   
      (3)  EYVL L 196, 17.7.1987, s. 85.
   
      (4)  EYVL L 91, 7.4.1999, s. 10.
   LIITE
   
      
         ”LIITE
         
            LUETTELO 3 ARTIKLASSA JA 4 ARTIKLAN 2 KOHDASSA TARKOITETUISTA MAANPÄÄLLISISTÄ JÄRJESTELMISTÄ
         
         Seuraavia teknisiä määreitä sovelletaan osana niitä olennaisia vaatimuksia, jotka ovat naapuriverkkojen kahden- tai monenvälisten sopimusten puuttuessa tarpeen rinnakkaistoiminnan varmistamiseksi. Verkkojen operaattorit voivat kuitenkin sopia keskenään lievemmistä teknisistä ehdoista.
         
                     Järjestelmät
                  
                  
                     Tekniset määreet
                  
                  
                     Täytäntöönpanon määräaika
                  
               
                     UMTS-järjestelmät, jotka vastaavat ETSI:n julkaisemia UMTS-standardeja, erityisesti standardeja EN 301908–1, EN 301908–2, EN 301908–3 ja EN 301908–11
                  
                  
                     
                                 1.
                              
                              
                                 Kahden vierekkäisen UMTS-verkon kantoaaltotaajuusero vähintään 5 MHz.
                              
                           
                                 2.
                              
                              
                                 UMTS-verkon ja viereisen GSM-verkon kantoaaltotaajuusero vähintään 2,8 MHz.
                              
                           
                  
                     9. toukokuuta 2010
                  
               
                     LTE-järjestelmät, jotka vastaavat ETSI:n julkaisemia LTE-standardeja, erityisesti standardeja EN 301908–1, EN 301908–13, EN 301908–14 ja EN 301908–11
                  
                  
                     
                                 1.
                              
                              
                                 LTE-verkon ja viereisen GSM-verkon kanavien reunojen taajuusväli vähintään 200 kHz.
                              
                           
                                 2.
                              
                              
                                 LTE-verkon ja viereisen UMTS-verkon kanavien reunojen välillä ei edellytetä taajuuserottelua.
                              
                           
                                 3.
                              
                              
                                 Kahden vierekkäisen LTE-verkon kanavien reunojen välillä ei edellytetä taajuuserottelua.
                              
                           
                  
                     31. joulukuuta 2011
                  
               
                     WiMAX-järjestelmät, jotka vastaavat ETSI:n julkaisemia WiMAX-standardeja, erityisesti standardeja EN 301908–1, EN 301908–21 ja EN 301908–22
                  
                  
                     
                                 1.
                              
                              
                                 WiMAX-verkon ja viereisen GSM-verkon kanavien reunojen taajuusväli vähintään 200 kHz.
                              
                           
                                 2.
                              
                              
                                 WiMAX-verkon ja viereisen UMTS-verkon kanavien reunojen välillä ei edellytetä taajuuserottelua.
                              
                           
                                 3.
                              
                              
                                 Kahden vierekkäisen WiMAX-verkon kanavien reunojen välillä ei edellytetä taajuuserottelua.
                              
                           
                  
                     31. joulukuuta 2011”